458 



(77) Viro generosissirno atque praenobilissiino 

 D. D. C. a Linné 

 Archiatro regio, Equiti splendidissimo 



Professori celeberrimo etc. etc. 

 s. p. d. 



J. C. Fabricius 



E litteris TVIS nouissimis in Hollandia acceptis nouam 

 et sane singularem de fungis theoriam laetus accepi. Diu 

 iam miratus fui fungos cliemice in prima destillatione baud 

 acidum vti vegetabilia, sed Alkali vti animalia praebere, ob- 

 seruante Geoffroyeo. Me quidem baud fugit principia che- 

 mica saepius in bistoria naturali fallacia, attamen saltem 

 aliquid ponderis nouae tbeoriae afferunt. Structura cum Zoo- 

 pbytis et Lithophytis admodum conuenit, quamuis substantia 

 differat. Optarem sane accuratiorem de tanta obseruatione 

 ideam, quum mihi ipsi microscopia ad hoc negotium apta 

 desunt. 



Ante aliquot dies a parua excursione in montosis Sco- 

 tiae instituta reueni. Liceat nunc observata, quamuis pauca, 

 summo praeceptori communicare. 



Constat haec regio e rupibus sterilissimis , altis, nudis, 

 Erica cinerea et vulgari vndique tectis. Arboreta omnino 

 nulla, fruteta pauca et vix alia nisi plantata, e Corylo, Be- 

 tnla, Alno, Vlice, Rosis et Rubis. Vnde plantae nemorosae 

 et vmbrosae hic rarissimae. Lacus et paludes vndique abun- 

 dant. Plantas inueni quasdam alpinas, quamuis montes Sco- 

 tiae vix alpes nominandae , quum raro per totum annum 

 niuem conseruant. Inueni vero Veronicam alpinam, Sphag- 

 num alpinum, Lycopodium alpinum, Sibbaldiam, Fragariam 

 sterilem, Cerastium alpinum, Saxifragam stellarem, hypnoidem, 

 Rubum cbamaemorum , Festucam viuiparam , Monotropam, 

 Pilulariam , Astragalum arenarium , Plantaginem vnifloram, 

 Chrysosplenium oppositifolium, Zosteram, Saniculam, Saxi- 

 fragam Hirculum , Pyrolam secundam , Caricem pulicarem, 

 Trollium Europaeum, Ophrydem cordatam, Alchemillam al- 



